GiliGold/VAD_KnessetCorpus huggingface dataset:
ישראל כץ: אם האוצר יודיע שהוא מוכן, אנחנו נהיה מוכנים לעשות את זה.
אוהד מראני: אנחנו בעד הנגב.
אוהד מראני: רוצים לחזק את הנגב.
ישראל כץ: בלב כבד נגיע להצבעה, אין ברירה.
ישראל כץ: הייתי מעדיף שתימצא כאן פשרה.
אבשלום וילן: תתבשלו עם איך שאתם עובדים.
אבשלום וילן: מוזר לראות איך שר אוצר בעת הדיונים על התקציב לא יושב פה בחדר ומנסה לשכנע.
אבשלום וילן: ראיתי איך אתם מסכמים.
אבשלום וילן: (הישיבה הופסקה בין 23:27-23:45)
אריה האן: על דעת יושב-ראש הקואליציה ועל דעת יושב-ראש סיעת העבודה ובהסכמה עם נציג האופוזיציה, אנחנו מציעים שנפתח את הישיבה מחר בשעה 8 בבוקר.
אריה האן: כל הלילה יכינו את החומר.
ישראל כץ: אדוני המזכיר, אני מציע להכין גם את יום חמישי כרזרבה.
אריה האן: אנחנו לא מכינים את יום חמישי כרזרבה.
אריה האן: היו דברים מעולם, אבל תמיד זה מסתיים.
ישראל כץ: מתי צפויות ההצבעות?
אריה האן: בשעה 8 נתחיל עם הדיון על חוק ההסדרים.
אריה האן: בינתיים תגמרו את התקציב.
אריה האן: נצמצם את הדיון על התקציב.
אריה האן: ההצבעות יתחילו שעתיים יותר מאוחר.
משה גפני: אני מבקש להציע הצעה.
משה גפני: מדובר פה על חוק שבעקרון אינו שנוי במחלוקת.
משה גפני: יש בעיה מבחינה תקציבית.
משה גפני: אנחנו מבינים שבעידן כזה, גם של העברת התקציב, גם של הרבה חוקים שבוטלו והרבה חוקים שבהם התפשרו, אני סבור שבאמת צריך להצביע עם עמדת האוצר בעניין הזה, עם עמדת הממשלה.
משה גפני: אנחנו מסכימים להקפיא את החוק.
משה גפני: אולם במקום להקפיא אותו עד 1.1.2001 אנחנו מבקשים להקפיא רק עד 1.8.2001.
משה גפני: אנחנו מדברים על הבדל של מספר חודשים מועט.
משה גפני: אנחנו מבקשים לשכנע את ראש הממשלה ואת יושב-ראש סיעת העבודה, ולדבר עם משרד האוצר.
משה גפני: אנחנו מתחייבים שאם לא נגיע לסיכום אז ההקפאה תימשך עד 1.1.2002.
אוהד מראני: תעשה את זה להיפך, שתהיה הקפאה עד 1.1.2002 ואם נגיע לסיכום קודם לכן אז יוגש תיקון.
משה גפני: אני מבקש שזה יהיה עד 1.8.2001.
משה גפני: אני רוצה להסביר למה.
משה גפני: אנחנו נמצאים ביום שבו היו פיגועים בירושלים.
משה גפני: כל העולם היום מסתכל במה דנה ועדת הכספים.
משה גפני: היא דנה על הנגב - וזה חשוב מאוד, ואנחנו תמכנו בזה; היא דנה בנושא של נכי רדיפות הנאצים - שזה חלק מהעניין וכולנו מברכים על כך.
משה גפני: אנחנו אומרים שבגלל האילוצים אנחנו מקפיאים את החוק על ירושלים.
משה גפני: אבל בגלל מצבה של ירושלים, בגלל מה שמתרחש היום בירושלים אנחנו משנים.
משה גפני: אנחנו אומרים: לא עד 1.1.2002 אלא עד 1.8.2001.
משה גפני: אנחנו מתחייבים שבמידה ולא נגיע לסיכום ---
ישראל כץ: מה תגובת משרד האוצר?
אוהד מראני: אנחנו מבקשים להשאיר את זה מוקפא עד 1.1.2002 ותהיה הידברות במהלך השנה.
אוהד מראני: אם נגיע להסכמה, אז אפשר לעשות את זה באוגוסט השנה.
אוהד מראני: אם לא, זה צריך להיות 1.1.2002, כי תקציב המדינה הבא מתחיל ב-1.1.2002 והתקציב הזה צריך לכסות את התקופה עד 1.1.2002.
משה גפני: אבל החוק מוקפא.
נחום לנגנטל: אם אתם לא מקבלים את הצעת חבר הכנסת גפני, אני מציע שאתה, אדוני היושב-ראש, תקים גוף שתפקידו להגיע להסכמות בינינו לבין האוצר לגבי הסוגייה הזאת, שיידונו מייד בהפעלת החוק, אולי בתנאים אחרים.
נחום לנגנטל: גוף שיביא את מסקנותיו למליאת הוועדה תוך חודש ואז נראה מה אנחנו צריכים לעשות והאם אנחנו יכולים להגיע לפני ינואר להפעלת החוק, אולי בתנאים אחרים מאשר מה שמוצג בהצעת החוק כעת.
ישראל כץ: קודם כל אנחנו נצביע על דבר טכני.
ישראל כץ: מאחר והחוק מפוצל כרגע, אנחנו נצביע קודם כל מי בעד ביטול הפיצול.
ישראל כץ: מי שהוא בעד ביטול הפיצול יביא למצב שהחוק יידון כאן בעצם.
ישראל כץ: אני מציע להצביע כרגע בעד ביטול הפיצול.
ישראל כץ: הצבעה על אישור ביטול הפיצול של סעיף 10(ג) - תיקון חוק הלוואות לדיור בעד - 8 נגד - 4 נמנעים - 2 פיצול סעיף 10(ג) בוטל.
ישראל כץ: עכשיו לעצם החוק עצמו, אנחנו צריכים להצביע על החלק מסעיף 10 שמתייחס לירושלים.
ישראל כץ: מאחר ודנו, אנחנו צריכים להצביע כרגע הצבעה שתשקף את חילוקי הדיעות בוועדה.
ישראל כץ: יש את הצעת האוצר, להקפיא את החוק עד 1.1.2002, ויש את ההצעה של חבר הכנסת משה גפני, להקפיא את החוק עד 1.8.2001.
ישראל כץ: אנחנו נצביע על הצעת האוצר.
ישראל כץ: אם הצעת האוצר תתקבל, אז זה יוקפא עד ינואר ולא יהיה טעם להצביע על הצעת חבר הכנסת גפני.
משה גפני: עליך להצביע.
משה גפני: זה לא על-פי התקנון.
משה גפני: אני מבקש להביא את ההצעה שלי להצבעה.
ישראל כץ: גברתי היועצת המשפטית, אז אולי אנחנו נצביע קודם על הצעתו של חבר הכנסת גפני.
ישראל כץ: אם היא תתקבל, היא מייתרת את הצעת האוצר.
ישראל כץ: או שנעמיד הצעה מול הצעה.
ישראל כץ: יש בפנינו שתי הצעות.
ישראל כץ: מי שיצביע בעד - תומך בהצעת האוצר, מי שיצביע נגד - תומך בהצעת חבר הכנסת גפני.
יוסף יצחק פריצקי: אדוני, אני נגד זה.
יוסף יצחק פריצקי: אני רוצה להימנע.
ישראל כץ: אנחנו נצביע פעמיים: קודם על ההצעה של חבר הכנסת גפני ואחר-כך על הצעת האוצר.
ישראל כץ: יכול להיות ששתיהן לא יתקבלו, או ששתיהן יתקבלו.
ישראל כץ: (אחרי כן רשמה שכ)
משה גפני: קודם תצביע על ההסתייגות שלי ואחר-כך על החוק.
ישראל כץ: אנחנו מצביעים על ההסתייגות של סיעת יהדות התורה.
ישראל כץ: מי שבעד ההסתייגות יצביע בעד, ומי שנגדה יצביע נגד.
בנימין אלון: אנה, האם זה תיקון חקיקה שיגיע למליאה כהסתייגות?
משה גפני: אם זה יתקבל פה זה יגיע כחוק.
ישראל כץ: מי בעד ההסתייגות של חבר הכנסת משה גפני, להקפיא עד ה-1 באוגוסט?
ישראל כץ: ה צ ב ע ה בעד – 4 נגד – רוב נמנעים – 2
ישראל כץ: ההסתייגות נפלה.
אוהד מראני: אם יהיה סיכום, זה מה שיהיה.
ישראל כץ: מי בעד הצעת משרד האוצר?
ישראל כץ: ה צ ב ע ה בעד – 9 נגד – 5 נמנעים – אין היו"ר ישראל כץ: הצעת משרד האוצר התקבלה.
מאיר פרוש: הליכוד מוביל נגד ירושלים.
מאיר פרוש: בצוהריים נציג האוצר אמר, שמדובר בהוצאה של עשרות מיליונים, אם לא מאות מיליונים.
מאיר פרוש: מדובר ב-14 מיליון שקלים.
ישראל כץ: אנחנו עוברים לסעיפים 5-6.
ישראל כץ: יש הצעת הממשלה לתיקונים.
מאיר פרוש: ההצעה של האוצר היא לבטל כליל, אני מבקש להקפיא עד ה-1 בינואר.
ישראל כץ: אנחנו נצביע על סעיפים 5-6, ולפני כן, לפנים משורת הדין, נצביע על הצעתו של חבר הכנסת מאיר פרוש.
משה גפני: לא מדובר על לפנים משורת הדין אלא על הסתייגות.
ישראל כץ: חבר הכנסת פרוש מציע להקפיא עד ה-1 בינואר.
ישראל כץ: מי בעד הצעתו של חבר הכנסת מאיר פרוש?
ישראל כץ: ה צ ב ע ה בעד – 7 נגד – 8 נמנעים – אין
ישראל כץ: הצעתו של חבר הכנסת פרוש לא התקבלה.
ישראל כץ: מי בעד הצעת האוצר, סעיפים 5-6, כמו שהיא?
ישראל כץ: ה צ ב ע ה בעד – 7 נגד – 5 נמנעים – אין
ישראל כץ: הצעת האוצר לסעיפים 5-6 התקבלה.
ישראל כץ: תם ונשלם פרק החוקים הפרטיים ואנחנו מצביעים עכשיו על פרק התקציב.
ישראל כץ: אני מציע שכל ההסתייגויות שהוגשו כאן
ישראל כץ: ברשומות יועלו למליאה מבלי שנדון בהן.
יעקב ליצמן: אני רוצה לשמוע מאנשי האוצר על החילוק בדתות.
יעקב ליצמן: אם זה יספק אותנו, אני מקבל את ההצעה שלך.
יעקב ליצמן: אם לא יספק אותנו, אני דורש להצביע סעיף סעיף.
ישראל כץ: רשות הדיבור לנציג משרד האוצר, בבקשה.
אוהד מראני: סעיף 0404 – תמיכה בכוללים: 383 מיליון ו-12 אלף שקלים.
אוהד מראני: סעיף 0405 – תמיכה באולפנות, חט"ב, ישיבות תיכוניות ועל-תיכוניות: 164,619 שקלים.
אוהד מראני: סעיף 0411 – תמיכות בישיבות גבוהות: 174,813 שקלים.
אוהד מראני: סעיף 0412 – תמיכות ומענקים למוסדות תורה: 18 מיליון שקלים.
אוהד מראני: סעיף 0413 – תמיכות בישיבות קטנות: 87 מיליון ו-797 אלף שקלים.
משה גפני: בסעיף 0412 מה הסכום?
אוהד מראני: 18 מיליון שקלים.
משה גפני: היות שהסעיף הזה של 0412 הוא איננו חלק אינטגרלי מהנושא של הסעיף הזה, מכיוון שהסעיף הזה הוא פר תלמיד, וסעיף 0412 הוא איננו פר תלמיד, אני מבקש להעביר את זה כתקנה למכונים התורניים.
משה גפני: זה על דעת אלי ישי.
יצחק כהן: מה יהיה עם המכונים התורניים?
משה גפני: תהיה שם תקנה חדשה.
יצחק כהן: למה לערבב?
אוהד מראני: האם נחום לנגנטל מסכים לזה?
נחום לנגנטל: על פניו הבקשה הזאת נראית לי בקשה הגיונית.
משה גפני: יש בעיה עם הנושא הזה, ואתמול נגרמה כתוצאה מכך אי נעימות שאני מעוניין למנוע אותה.
משה גפני: הסעיף הזה איננו נמצא בפרק המתאים, ואנחנו מבקשים שזאת תהיה תקנה נפרדת.
איוור קרשנר: אי-אפשר לאשר תקנה כאן.
איוור קרשנר: אתה צריך לצרף את ה-18 ל-14.
משה גפני: מכיוון שהשעה מאוחרת, אני מבקש, גם על דעת נחום לנגנטל וגם על דעת אלי ישי, לקראת התקציב הבא בעזרת השם להעביר את זה.
יעל אנדורי: חבר הכנסת גפני, אנחנו נתראה עד התקציב הבא.
יצחק כהן: יש פה חסר של הכסף של משרד החינוך, שעבר כתוצאה מהחלטת היועץ המשפטי לממשלה למשרד הדתות.
יצחק כהן: יש פה חסר של שבעה מיליון שקלים, שמשום מה נעלמו.
אוהד מראני: אין חסר.
יעל אנדורי: חבר הכנסת כהן, בדקנו את הנושא הזה והפכנו בו רבות ביומיים האחרונים.
יעל אנדורי: הכסף הזה הוא לא חסר, אבל אם רוצים להוסיף תוספת תקציב לסעיף הזה, זה דיון אחר.
יעל אנדורי: אותם שבעה מיליון הופיעו אכן בשנת 1999.
יצחק כהן: וכתוצאה מהחלטה של היועץ המשפטי לממשלה לכפל תקציבים, הם הועברו לדתות.
יעל אנדורי: לא.
אוהד מראני: סעיף 3108 – תרבות תורנית ציונית: 34 מיליון ו-748 אלף שקלים.
אוהד מראני: סעיף 3119 - פעולות תרבות לחרדים – 39 מיליון ו-201 אלף שקלים.
משולם נהרי: האם זה תיקון בספר התקציב?
אוהד מראני: זה ספר התקציב.
משולם נהרי: אני רוצה להוסיף תקנה 311901.
אוהד מראני: אנחנו לא עוסקים בתקנות.
אוהד מראני: מוסדות להשכלה, סעיף 3120 – הסכום הוא שלושה מיליון ו-294 אלף שקלים.
אוהד מראני: על-פי בקשת החברים זה נלקח מתוכנית 3122 – תרבות יהודית וציונית.
אוהד מראני: היה שם סכום של 56 מיליון ו-935 אלף שקלים, והוא הועבר לסעיפים האלה לפי מה שביקשו כאן.
אבשלום וילן: לאן הלך תקציב תרבות יהודית וציונית בשנת 2000?
משה גפני: הם המציאו תקנה, שמו שם כסף כדי שאנחנו נפרח באוויר, והורידו את זה מ-83 ל-32.
בנימין אלון: אני מבקש לדעת מה הסכום הכולל של התוספת שיקרא מחר השר מעל דוכן הכנסת.
אוהד מראני: אני לא יכול לתת לכם פירוט, מלבד ההבטחה שמחר זה כבר היום.
יצחק כהן: לא קיבלתי תשובה לשאלה שלי בעניין שבעה מיליון השקלים שהועברו ממשרד החינוך למשרד הדתות.
יעל אנדורי: התקציב הזה לא מופיע ב-2001, ואין בינינו ויכוח בנקודה הזאת.
ישראל כץ: התשובה היא שאין הסכום הזה בתקציב ואין כוונה להוסיף אותו כרגע.
אבשלום וילן: האם אטעה אם אומר, שהיום מעל בימת הכנסת יכריז שר האוצר על מתן 500 מיליון שקלים נוספים מהרזרבה בעבור פעילויות דתיות?
משה גפני: זה לא רק דתיות.
אבשלום וילן: פעולות שונות.
ישראל כץ: אני רוצה להציע להעלות את ההסתייגויות ישירות למליאה.
ישראל כץ: ה צ ב ע ה בעד – רוב נגד – אין נמנעים – אין
ישראל כץ: אני מבקש שנאשר את הצעת חוק תקציב המדינה לשנת הכספים 2001, התשס"א-2001, לקריאה שנייה ולקריאה שלישית.
ישראל כץ: ברגע מיוחל זה, בשעה 24:32, אני מבקש מכם, חברי ועדת הכספים העייפים, להצביע בעד אישור תקציב המדינה.
ישראל כץ: ה צ ב ע ה בעד – רוב נגד – 2 נמנעים – אין
ישראל כץ: הצעת תקציב המדינה התקבלה בוועדת הכספים בקריאה שנייה ובקריאה שלישית.
ישראל כץ: היתה בקשה לרביזיה בעניין הסדר הקיבוצים המשלים – קיבוצי גדר, ומייצג את העניין חבר הכנסת אמנון כהן.
ישראל כץ: אנחנו נערוך הצבעה – מי בעד הרביזיה בנושא.
ישראל כץ: אם ההצעה לרביזיה תיפול – אז ההחלטה נשארה בתוקף.
ישראל כץ: מי בעד קבלת הרביזיה בנושא הזה?
ישראל כץ: רוב מוחלט בין חברי הוועדה, והרביזיה לא התקבלה.
יצחק כהן: מה עם המושבים?
ישראל כץ: הצבענו על רביזיה בנושא של קיבוצי גדר.
ישראל כץ: היה כאן רוב נגד קבלת הרביזיה, הבהרתי, בהתאם לשיחות שכבר קיימנו, שזה כמובן אינו תחליף לדיון מעמיק בנושא של חובות הקיבוצים.
ישראל כץ: אנחנו נקיים דיון מקיף בכל המגזר החקלאי – מושבים, קיבוצים, הסדרים, מנהלות, מחיקות חובות, פתרונות.
ישראל כץ: מה שצריך להיות מועבר- יועבר.
זבולון אורלב: אני ממלא את מקומו של חבר הכנסת נחום לנגנטל.
זבולון אורלב: לצערי, שני ההרוגים בפיגוע היום הם תלמידים של החינוך המיוחד, ומשפחת אחד מהם גרה בשכנות אליו.
ישראל כץ: אנחנו שולחים תנחומים ומשתתפים בצער המשפחות.
יצחק כהן: -
ישראל כץ: אתה רוצה כאן עוד הצבעה?
ישראל כץ: היה כאן רוב מוחלט של חברי הוועדה נגד קבלת הרביזיה.
יצחק כהן: חוק ההסדרים במשק המדינה (הנחות ממס הכנסה) (הוראת שעה)
ישראל כץ: סתם הזעקנו אותך לכאן, יוני קפלן.
יוני קפלן: היינו עכשיו בתחילתו של דיון לגבי ההשלכות של ההחלטה מאתמול כיוון שאנחנו רוצים להתחיל להיערך.
יוני קפלן: אנחנו רוצים לחזור אליכם עם תקנה של טפסים מיוחדים, שהרשויות המקומיות יעשו על מיני בדיקות - -
ויצמן שירי: רק אל תקשו על הדברים.
יוני קפלן: אנחנו לא מקשים, אבל מצד שני - -
ישראל כץ: בנושא דיווחי אמת ואכיפת החוק אנחנו נלך יד ביד עם מס הכנסה.
יוני קפלן: ראש מועצת מצפה רמון סיפר לי אתמול איזו מנהלה הוא מקיים בתוך המערכת שלו.
יוני קפלן: הוא תפס 400 אנשים שזייפו תושבות לצורך הקלות בעניין הזה.
ישראל כץ: בעניין הזה נלך אתך יד ביד, רק שזה לא יעכב את מה שצריך להתבצע.
אמנון כהן: מה עם הסתייגויות - -?
ישראל כץ: המטרה של המשיכה היתה כי מאחר אני, כאשר ניהלתי את הישיבה, לא רציתי שתצאנה כל מיני הסתייגויות מטעם הוועדה, אבל מצד שני לא הבהרתי לאנשים שאת מה שהם מילאו כהסתייגויות הם יכולים לכתוב כהסתייגויות במליאה.
ישראל כץ: מה שאני מבקש – שכל מי שרוצה להוסיף הסתייגויות למליאה – ייתן אותם לאנה שניידר.
אנה שניידר: אם אתם מחליטים עכשיו על יישובים כלשהם - -
ישראל כץ: לא מחליטים.
ישראל כץ: מה שיש – יש.
ישראל כץ: רק שיוכלו להוסיף את ההסתייגויות למליאה.
אנה שניידר: -
ישראל כץ: זה מה שהבנתי שאני לא עושה בפעם הקודמת, אבל הרגע הצבענו על הדחייה, כדי שהם יוכלו לרשום את זה.
ישראל כץ: אותם דברים שהועלו כאן - -
אנה שניידר: קודם תגיד את זה, תצביעו - -
ישראל כץ: יפה, אז זה הוא ניסוח משפטי של מה שאמרתי: שפשוט לא הצבענו, טכנית, על הדחייה של הבקשה, וככה לא התאפשר להם להעלות את זה כהסתייגות.
יצחק כהן: איזה הסתייגויות אלה?
ישראל כץ: על הנושא של ההטבות במס.
יצחק כהן: אליפלט נפל כאן.
ישראל כץ: בסדר, אז אם נפל – אליפלט, עמקה ומשמר הירדן, שיתאפשר להעלות את זה כהסתייגות במליאה, באופן פרטי.
אבשלום וילן: אני דורש להוסיף את תל אביב.
אבשלום וילן: אם יש הסתייגויות – אני דורש להוסיף את תל אביב.
ישראל כץ: מי בעד להוסיף את תל אביב?
ישראל כץ: תודה, ההצעה נפלה.
ישראל כץ: אתה יכול להגיש הסתייגות.
יגאל ביבי: בשם חבר הכנסת נחום לנגנטל ובשמי, אני רוצה להוסיף את : צופית, רמת מודיעין וחשמונאים.
אנה שניידר: לפי איזה אחוזים?
אנה שניידר: 7 אחוז?
ישראל כץ: אתה רשאי להגיש את זה כהסתייגות למליאה.
מיכאל קליינר: אני רוצה להוסיף את מנחמיה.
מיכאל קליינר: 35 אחוז.
ישראל כץ: נפל.
ישראל כץ: אתה רשאי להגיש הסתייגות למליאה.
אבשלום וילן: אני מציע את בני ברק, ב- 25 אחוז.
ישראל כץ: – ההסתייגות נפלה, אתה רשאי להגיש למליאה.
ישראל כץ: חוק ההסדרים במשק המדינה (תיקוני חקיקה להשגת יעדי התקציב לשנת 2001) (תיקון, ביטול והתליה של חקיקה שמקורה בהצעות חוק פרטיות),התשס"א-2001
אנה שניידר: חבר הכנסת ויצמן שירי העלה טענה שרשמנו בטעות משהו בהצעת החוק לגבי ביטול והתליה של חוקים והכוונה היא לסעיף 20 שדן בנושאים של עידוד השקעות הון בנגב.
אנה שניידר: בפסקה 2 בעמוד 8 כתבנו בסעיף 3 – 38 אחוז עד 30 אחוז.
אנה שניידר: הטענה של חבר הכנסת ויצמן שירי שהוחלט כאן על 32 אחוז, ואנחנו רשמנו 30.
ישראל כץ: הוחלט – 32.
אנה שניידר: אם כך – אני אעלה גיליון תיקונים, ואתה תודיע על זה.
ישראל כץ: אנחנו מחליטים עכשיו שטעות הסופר שנפלה כאן, שנרשם: "עד 30" במקום : "עד 32" בחלק מסעיפי החוק – תתוקן.
ישראל כץ: תקציב הרשות לשיקום האסיר לשנת 2001 מכתב שר העבודה והרווחה מיום כ' באדר התשס"א (15.03.01) מכתב יו"ר ועדת הפנים ואיכות הסביבה מיום ג' בניסן התשס"א (27.03.01)
ויצמן שירי: יש כאן תקציב לאישור של הרשות לשיקום האסיר.
אברהם הופמן: זו הפעם הראשונה שאנחנו באים עם תקציב שהממשלה באמת הלכה לקראתנו.
ויצמן שירי: אתה מציע שנאשר את מה שיש?
ויצמן שירי: יש לנו פה מכתב של חבר הכנסת דוד אזולאי, יושב ראש ועדת הפנים.
ויצמן שירי: אקרא אותו בפניכם: "הנדון: תקציב הרשות לשיקום האסיר לשנת 2001.
ויצמן שירי: הריני להודיעך כי תקציב הרשות לשיקום האסיר הובא לידיעת ועדת הפנים ואיכות הסביבה בהתאם לסעיף 22 (ד) לחוק הרשות לשיקום האסיר, התשמ"ג 1983.
ויצמן שירי: תקציב זה אינו כולל את ההוצאות שיגרמו מיישומו של החוק לשחרור מוקדם של אסירים, ולפיכך אני ממליץ כי בעת אישור התקציב על ידי ועדת הכספים תמליץ הוועדה בפני האוצר כי כאשר ייושם החוק, תקציב הרשות לשיקום האסיר יוגדל בצורה משמעותית".
ויצמן שירי: אני מבקש שנצביע על אישור התקציב.
ויצמן שירי: תודה, התקציב אושר.
ויצמן שירי: תקציב הרשות לניירות ערך לשנת 2001 מכתב שר האוצר מיום ט"ו בכסלו התשס"א (12.12.00)
ויצמן שירי: על פי המלצת ועדת המשנה לשוק ההון, יש לנו בקשה לאשר את תקציב הרשות לניירות ערך לשנת 2001.
ויצמן שירי: אני מבקש נצביע – מי בעד?
ויצמן שירי: אני מודה לכם, הישיבה נעולה.
ישראל כץ: שלום לכולם, אני פותח את ישיבת הוועדה.
שריל קמפינסקי: יש לנו כאן הצעה של שר התקשורת בתיאום עם שר האוצר להציע מספר הקלות בתחום התמלוגים לעניין תחנות הרדיו האזורי.
שריל קמפינסקי: עיקרי ההצעה הם להפחית או לשנות את שיעור התמלוגים שקבועים היום בתקנות.
שריל קמפינסקי: כיום יש שיעורים מדורגים, בהתאם להכנסות.
שריל קמפינסקי: אנחנו מציעים לקבוע שיעור אחיד, מופחת, בגובה 4 אחוז לשנה.
שריל קמפינסקי: מדובר בהפחתה על דעת הרשות השניה לטלוויזיה ורדיו, ולמיטב ידיעתי זה גם מקובל על בעלי הזיכיון לרדיו אזורי.
שריל קמפינסקי: יש עוד הוראה שנכללה כאן, והיא נועדה לאפשר קיזוז של מלוא סכום עמלות הפרסום המשולמות לסוכני פרסום, וזאת לצורך חישוב ההכנסות החייבות לעניין תשלום תמלוגים.
אנה שניידר: מה היה הדירוג לפני השינוי?
שריל קמפינסקי: בין 4 אחוז ל- 8 אחוז, תלוי בהכנסות.
אנה שניידר: זאת אומרת שעכשיו אתם בעצם לוקחים את המדרגה הנמוכה ביותר.
שריל קמפינסקי: נכון.
אורי אולניק: צריך לראות את העניין הזה על רקע מהלך קצת יותר כולל.
אורי אולניק: לפני מספר חודשים, הוועדה הזו נתנה אישור להפחתה משמעותית מאד בתמלוגים שמשלמות זכייניות טלוויזיה.
אורי אולניק: היתה שם ירידה של בין 8 ל- 4 אחוז.
אורי אולניק: כאשר הלכו למהלך הזה, בתיאום עם הרשות השניה, נערך בירור עם תחנות הרדיו האזוריות, והדבר הזה הוא בעצם בקשה שלהם מזה הרבה זמן, נוכח מצוקה שהיתה להם בתחילת דרכם.
אורי אולניק: זה נכון שמתיישרים פה על המדרגה התחתונה, ולשאלה של חבר הכנסת יעקב ליצמן האם מישהו נפגע כתוצאה מכך – אף אחד לא הולך לשלם יותר תמלוגים, והרבה מאד תחנות הולכות לשלם פחות תמלוגים.
אורי אולניק: צריך לכרוך את העניין יחד עם עוד שינוי שנעשה ברשות השניה, שקשור בתשלום דמי הזיכיון.
אורי אולניק: נעשתה הפחתה מאד משמעותית בתשלום דמי הזיכיון שמשלמות תחנות הרדיו, ואם אנחנו רואים את זה כמהלך משולב, של כמה משלמים לרשות השניה בדמי הזיכיון וכמה משלמים לתמלוגים, אנחנו רואים שכל תחנות הרדיו יוצאות נשכרות באופן מאד ניכר כתוצאה מההפחתה הזו.
אורי אולניק: לכן אין מי שנפגע.
אורי אולניק: ביררנו את העניין, ולמיטב ידיעתנו אין כל תחנת רדיו שמלינה על ההפחתה הזו.
ישראל כץ: יש פה גורם חוץ פרלמנטרי שהוא נגד המהלך הזה?
ישראל כץ: – אין.
ישראל כץ: אם כך נשמע את חברי הכנסת.
יוסף יצחק פריצקי: הבעיה שלי היא כזו: אני מניח שהיו תחנות שהרוויחו יותר, או שהתקבולים שלהם היו גבוהים יותר, ולכן הם שילמו יותר תמלוגים, והיו תחנות מעצם טיבן שהרוויחו פחות.
יוסף יצחק פריצקי: יש תחנת רדיו שקרובה לליבי, תחנת רדיו "קול חי".
יוסף יצחק פריצקי: זו תחנת רדיו חוקית, אזורית, לקהל מיועד, משלמת תמלוגים, פועלת לפי חוק ולפי דין.
יוסף יצחק פריצקי: הם היו הנפגעים הראשונים מהרדיו הפיראטי, משום שרדיו 103 FM לא נפגעו מהשידורים הפיראטיים.
יוסף יצחק פריצקי: הרדיו הזה הוא הנפגע ביותר.
יוסף יצחק פריצקי: ברגע שאתה מוריד תמלוגים וקובע אותם על הדרגה הנמוכה ביותר, אתה גורם לכך שהתחנות הקטנות, החלשות, נפגעות באופן יחסי, מה עוד שאתה עכשיו גם מתיר לנכות את עמלת הפרסום מהתקבולים.
יוסף יצחק פריצקי: כלומר- מי שמפרסם יותר גם ינכה, וכולם עובדים בערך על אותו שיעור.
יוסף יצחק פריצקי: משל למה הדבר דומה?
יוסף יצחק פריצקי: שהעשירים והעניים במדינת ישראל ישלמו מס הכנסה בצורה שווה.
יוסף יצחק פריצקי: מי ייפגע מזה?
יוסף יצחק פריצקי: – לכאורה אף אחד, אבל יוצא שיש כאן מס לא פרוגרסיבי.
יוסף יצחק פריצקי: עולה השאלה, ואני רוצה לדעת – מה קורה לתחנות קטנות במצב הזה?
יוסף יצחק פריצקי: האם הם לא תימחקנה?
יוסף יצחק פריצקי: הרי יש תחרות בסופו של דבר, על איזשהו פלח מסוים.
שמוליק שם טוב: הבקשה של הרשות, מלכתחילה, היתה לבדוק מבנה פרוגרסיבי, גם בהפחתה.
שמוליק שם טוב: עמדת האוצר בנושא זה היתה שיש מדיניות של הפחתה ל- 4 אחוז, באופן אחיד לכל כלי התקשורת.
שמוליק שם טוב: כיוון שזה הרע במיעוטו, מבחינתנו, קיבלנו את זה.
יוסף יצחק פריצקי: אבל אתה היית מעדיף, בכנות, שזה יהיה פרוגרסיבי.
שמוליק שם טוב: אני הייתי מעדיך שזה יהיה פרוגרסיבי.
נאווה בת צור: אני סמנכ"ל לרדיו ברשות השניה.
נאווה בת צור: אני מבקשת להעלות שתי הערות.
נאווה בת צור: הנושא של הפחתת דמי הזיכיון והפחתת התמלוגים שלובים זה בזה, כי מה שקורה הוא שתחנות שהרוויחו הרבה, למשל – באזור המרכז, כאלה שיש להם יותר מאזינים- שם הפחתת דמי הזיכיון הם הנמוכים ביותר, בין 20 ל- 30 אחוז.
נאווה בת צור: לעומת זה הם ירוויחו בהפחתת התמלוגים, כיוון שאם הם הרוויחו הרבה הם ישלמו עכשיו פחות תמלוגים.
נאווה בת צור: לעומת זה, בתחנות יותר חלשות, בפריפריה בעיקר, שאינן עוברות את האחוזים שיכולים ליהנות מהפחתת התמלוגים – שם הפחתת דמי הזיכיון היתה ממש משמעותית.
נאווה בת צור: למשל – כל הים האדום, מ- 50 אלף שקל במונחי בסיס, יורד היום ל- 5,000 ₪.
נאווה בת צור: זאת אומרת – כן לקחת בחשבון שמי שלא ניהנה מהפחתת דמי הזיכיון, נהנה מהפחתת התמלוגים, ומי שלא נהנה מהתמלוגים – יהנה מהפחתת דמי הזיכיון, עם הפנים לפריפריה ותחנות חלשות.
נאווה בת צור: נקודה שניה שהיא חשובה ביותר, זה תחנת רדיו "קול חי".
נאווה בת צור: מכיוון שהיה לנגד עינינו שהיא התחנה הסובלת כמעט ביותר, לא מהתחנות הפירטיות, אלא מהנושא של צמצום על צמצום – לא די שהם צריכים להתרכז באזור המרכז, הם גם מתרכזים בקהל יעד שהוא בערך שליש מאזור קהל היעד של שאר התחנות.
נאווה בת צור: אי לכך – לגביהם, כמו לגבי כל תחנה ייעודית, למשל – רדיו בערבית בצפון, הופחתו דמי התמלוגים למדרגה של אחת לפני האחרונה.
נאווה בת צור: המשמעות הכספית היא שאם קודם רדיו "קול חי" שילם, במונחי בסיס, כ- 450 אלף שקל, היום הוא ישלם 25 אלף שקל במונחי בסיס.
נאווה בת צור: זאת אומרת – הוא לא ייהנה מהפחתת התמלוגים, הוא לא יגיע לרמה הנמוכה ביותר או לרמה הגבוהה ביותר, אבל הוא ייהנה בצורה מאד משמעותית מהפחתת דמי הזיכיון.
נאווה בת צור: אנחנו חושבים שאנחנו מתקנים כאן עוול שנעשה.
יוסף יצחק פריצקי: השאלה היא אם לא לעשות את זה פרוגרסיבי, כמו שהיה קודם, ולהוריד את זה פרו ראטה לכולם, ולא להגיד שלכולם מדרגה אחת.
נאווה בת צור: אז אנחנו נמצא את עצמנו במצב שהרדיו, שההכנסות שלו הן די מזעריות לעומת הטלוויזיה, יימצא במצב נחות לעומת זכייני הטלוויזיה.
נאווה בת צור: אני לא חושבת שהיית רוצה בכך, לאור ההערות שהשמעת.
יעקב ליצמן: השאלה שלי היא כזו: האם זה שייך לנושא שהם פוחדים שעומדים לתת אישורים לעוד תחנות, ולכן רוצים ערב פסח להקדים תרופה למכה?
יעקב ליצמן: אני לא מבין את כל הדברים, שיסבירו לי יותר לעומק: מי עומד להרוויח היום?
יוסף יצחק פריצקי: ברור שהגדולים.
יעקב ליצמן: כאן נראה לי שהולכים לעשות - -
ישראל כץ: יש לך הצעה אחרת איך לעשות את זה?
ישראל כץ: נמצאת כאן המנכ"לית של התאחדות תחנות הרדיו האזורי, האם יש לך מה לומר?
כוכי מרדכי: זה נושא שעבדו עליו בנפרד ממני.
כוכי מרדכי: אני אתן להם להשמיע את הדברים.
ישראל כץ: אבל למיטב ידיעתך – אין תחנת רדיו שמתנגדת למהלך הזה?
כוכי מרדכי: לא, ודאי שלא.
כוכי מרדכי: כל הפחתה תהיה מבורכת.
אורי אולניק: אני רוצה להשיב לשתי השאלות של חבר הכנסת ליצמן.
אורי אולניק: ראשית לשאלה האם יש פה משהו שרוצים לעשות, מעין מחטף – ודאי שלא.
אורי אולניק: אין פה שום נסתר.
אורי אולניק: החשש הוא שככל שהתעריפים האלה יאושרו מאוחר יותר אנחנו ניכנס למסלול של רטרואקטיביות.
אורי אולניק: לא רצינו להיכנס לעוד רבעון.
ישראל כץ: כמה כסף זה יעלה לממשלה?
רביב סובל: הפסד של מיליון שקל, שנתי.
רביב סובל: בהתאם לסעיף 40 (ב) לחוק יסוד: התקציב אנחנו חייבים להציג דרך מימון אלטרנטיבית.
רביב סובל: ההכנסות הצפויות מהמכרזים של הזכיין לערוץ השלישי לא היו כלולות בתחזית של הכנסות המדינה.
ישראל כץ: אם הבנתי נכון, רדיו "קול חי" ישלם 50 אלף במקום 450 אלף, אז הוא מקבל 400 מתוך המיליון?
רביב סובל: יש כאן שתי הפחתות.
רביב סובל: הפחתה אחת היא של כמיליון שח, זו הפחתה בתמלוגים.
רביב סובל: ההפחתה השניה היא כ- 2.5 מיליון ₪.
רביב סובל: זו ההפחתה בדמי הזיכיון.
רביב סובל: כנגדה יש קיצוץ בהוצאות של הרשות השניה.
ישראל כץ: איזה קיצוץ?
שמוליק שם טוב: אנחנו הורדנו את ההוצאות של הרשות השניה, ולכן המדינה לא מעורבת.
שמוליק שם טוב: הורדנו את ההוצאות, ובעיקר את דמי הזיכיון.
שמוליק שם טוב: שם גם עשינו מהלך שעוזר לתחנות החדשות.
שמוליק שם טוב: שם הורדנו יותר.
שמוליק שם טוב: לגבי התמלוגים – זה באמת לא פרוגרסיבי.
שמוליק שם טוב: שתי תחנות חלשות לא ניהנות מזה בכלל.
יוסף יצחק פריצקי: מי החלשות?
שמוליק שם טוב: רדיו "קול חי" ו "רדיו ירושלים".
אורי אולניק: הגענו עם המכתב הזה.
אורי אולניק: היו שיחות עם רדיו "קול חי".
אורי אולניק: קיבלתי אישור מפורש מבאי כוחם של רדיו "קול חי" שראו שוב את התמונה הכוללת, דהיינו – ההפחתה המאד משמעותית בדמי הזיכיון לצד הירידה, והמהלך הזה הוא בתמיכתם.
אורי אולניק: יש פה הפחתה מאד משמעותית.
אורי אולניק: קשה לי לראות מי מבין תחנות הרדיו יתנגד.
אורי אולניק: לשאלה שלך – מי הן התחנות החזקות ומי הן החלשות – אני חושב שעדיף שאנשי הרשות השניה ישיבו.
אורי אולניק: שמוליק שם טוב; אומר שוב: שתי התחנות החלשות שניהנות פחות מהורדת התמלוגים הן רדיו ירושלים ו "קול חי".
אורי אולניק: לעומת זאת הן נהנות מהורדת דמי הזיכיון.
אורי אולניק: התחנות החזקות יותר הן: "רדיו ללא הפסקה", "רדיו דרום" ו "רדיו חיפה".
אורי אולניק: כאשר אנחנו מדברים על תחנות חזקות ותחנות חלשות – הכל יחסי.
אורי אולניק: תחנות הרדיו, כמעט כולן – להוציא, אולי אחת או שתיים – לא החזירו את ההשקעה שהן השקיעו בסוף תקופת הזיכיון השניה שלהן.
אורי אולניק: רובן הגדול לא החזירו את ההשקעות שלהן בכלל, ולכן כולן במצב לא טוב, יחסית.
אורי אולניק: מתקנים כאן עוול היסטורי שנעשה להן כל הזמן.
אורי אולניק: לדוגמה – ערוץ 2 קיבל פטור מתמלוגים בכלל בשנה הראשונה לשידורים, כאשר הוא הרוויח הרבה מאד כסף, כולנו יודעים.
אורי אולניק: התחנות האלה לא קיבלו פטור מתמלוגים כאשר הן התחילו לרוץ.
אורי אולניק: לערוץ 2 כבר הורידו את התמלוגים ל- 4 אחוז, בתהליך שנעשה כאן לפני חודש או חודשיים.
אורי אולניק: פה אנחנו כל הזמן נמצאים במצב שאנחנו מנסים איכשהו לעזור להם באיחור, ולתקן עוול.
ישראל כץ: האם לחבר הכנסת ליצמן יש הערות או בעיה עם זה?
ישראל כץ: אם כך אנחנו נעבור להצבעה: מי בעד?
ישראל כץ: תודה, אושר.
חנה גרטל: אני יושבת ראש התאחדות תחנות הרדיו.
חנה גרטל: אני קודם כל מודה על הנכונות להפחית לנו מדמי התדר, ועל הנכונות להקשיב לנו, כי אנחנו באמת תעשייה שסובלת תקופה ארוכה.
חנה גרטל: אפרופו התדרים – נאמר לנו שלא שומעים את 95.
חנה גרטל: 5 בפאתי ירושלים.
חנה גרטל: אני מודיע לכם שבתחנות הרדיו האזוריות אין תדר אחד נקי.
חנה גרטל: זו אחת הבעיות הגדולות שלנו.
חנה גרטל: התדרים שניתנים לנו הם עדיין לא נקיים.
חנה גרטל: תקנות הבזק (תשלומים בעד שירותי בזק המפורטים בתוספת לחוק) (מכתב שר התקשורת מיום כ"ו באדר התשס"א (21.3.01)
סמדר אלחנני: אני רוצה להזכיר לחברי הוועדה שב- 25 לספטמבר אישרה ועדת הכספים את תקנות הבזק – תשלומים.
סמדר אלחנני: התיקון המהותי לא נעשה בוועדת הכספים.
סמדר אלחנני: התיקון המהותי נעשה בוועדה אחרת, שקבעה ששר התקשורת ייקבע את תעריפי הנגישות לחברה הסלולרית, בעוד שקודם החברות עצמן יכלו לקבוע את התעריף, והיו ביניהן הבדלים גדולים.